 Proza - : - Gog de Giovanni Papini : - Gog de Giovanni Papini"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Cumpararea... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13907412 Gog' > Vizionari: 4400 > Gog proza [ ] Prezentarea lui Gog - - - - - - - - - - - - - - - - - - - - - - - - - de Giovanni Papini [Giovanni_Papini ] 2009-09-22 | | inscris in biblioteca de ionut Popa 1 Mi-E si RUsiNE sa spun unde l-am cunoscut pe Gog : intr-o casa de nebuni. Ma duceam adeseori acolo, ca sa tin tovarasie unui tanar poet dalmat, pe care o pasiune nefericita pentru o umbra (iubita lui era o "regina a ecranului" si numai pe ecran ii zambise) il condamna la nebunie. Deoarece era de obicei linistit, directorul acelei pensiuni pentru nebuni— pitic de satura, dar urias ca grasime — ne permitea sa stam impreuna in gradina. ici si colo, la umbra cedrilor si a castanilor, se aflau mese rotunde de fier si scaune, ca la cafenele. infirmieri slabi, imbracati in alb, se duceau si veneau pe la ei, fara sa aiba aerul ca observa ceva. intr-o zi foarte calduroasa, pe cand sedeam de vorba cu poetul, un alt pensionar se apropie de masa noastra. Era un monstru cam de vreo cincizeci de ani, imbracat in verde deschis. inalt, dar rau facut. N-avea un fir de par pe cap: nici par, nici sprancene, nici mustati, nici barba. Un bot inform de piele goala, cu excrescente rosiatice. Fata ii era foarte larga, cu tenul intunecat, aproape violet. Un ochi parea albastru ca cerul, batand in cenusiu; celalalt aproape verde, cu dungi galbene de baga. Avea falci patrate si puternice; buzele groase, dar palide, se deschideau intr-un zambet cu totul metalic, de aur. Saluta pe poet, fara nici o vorba si se aseza langa noi. Nu deschise gura, dar parea ca urmareste cu interes discutiile noastre. Aflai dupa aceea, de la prietenul meu, ca acesta era Gog. Adevaratul sau nume era, se pare, Goggins, dar din tinerete i se spusese totdeauna Gog si acest diminutiv ii placu, pentru ca il inconjura cu un fel de aureola biblica si fabuloasa : Gog, rege in Magog. Se nascuse intr-una din insulele Hawai, dintr-o femeie indigena si dintr-un tata necunoscut, dar cu siguranta de rasa alba. La saisprezece ani, imbarcat ca boy de bucatarie pe un vapor american, se oprise la San Francisco si traise ici si colo, prin California, la intamplare. Dupa cativa ani, nu se stie cum, stransese cateva mii de dolari si se mutase la Chicago. Avea probabil geniu pentru business sau un demon in el, caci in putin timp averea sa in bani deveni enorma, chiar pentru un oras ca Ohio. La sfarsitul razboiului, era unul din oamenii cei mai bogati din Statele Unite, adica de pe planeta. in 1920 se retrase, fara prea multe pierderi, din toate intreprinderile si-si depuse milioanele o parte ici, o parte colo, in toate bancile din lume. — Pana acum, zicea el, eu am fost sclavul banului; de acum inainte, banul trebuie sa fie servitorul meu. Nu vreau sa astept, cum fac semenii mei, sa cad in mintea copiilor, spre a descoperi lumea si a ma bucura de viata. De atunci incepu, pentru Gog, o viata noua: de cercetari febrile, de calatorii in lungul continentelor, de surprize, de nebunii, de goana. N-avea sotie, nici copii, dar nu-i lipseau lingusitorii, parazitii, aghiotantii, consilierii,complicii. Trebuie sa te gandesti la amestecul periculos care era in el: un semisalbatic plin de nelinisti, care avea la dispozitia sa bogatiile unui imparat. Un urmas al canibalilor, care pusese stapanire — fara sa-si piarda grosolania — pe cel mai de temut instrument de creatie si de distrugere al lumii moderne. ignorant la culme, el dori sa fie initiat in misterele cele mai rafinate ale unei culturi in putrefactie. Aproape sedentar pana atunci, dori deodata sa cunoasca toate tarile, el, care n-avea o patrie adevarata. Bestial prin origine si prin vocatie, el dori sa-si procure toate formele epicureismului cerebral al timpurilor noastre. Mi se paru ca in aceasta risipa neinfranata el dobandise un simt pervers pentru cele mai extreme ideologii, dar, in acelasi timp, isi intarise barbaria originala. Creierul sau era cateodata capabil sa depaseasca cele mai exasperante modernisme, dar sufletul ii devenise mai aspru si mai crud decat cel al stramosilor sai materni. Toata inteligenta instinctiva, care-l ajutase in jaful legal al miliardelor, o intrebuinta acum in cautarea de raritati si voluptati de tot felul, pentru a-si satisface cele mai neverosimile pofte, capriciile cele mai infame si mai fantastice. in sapte ani de viata de felul acesta, cheltuise trei patrimi din capitalul si din sanatatea lui. Din 1928, el trece din sanatoriu in sanatoriu, vesnic nelinistit si nerabdator si cuprins din cand in cand de frenezia de schimbare si noutate. Doctorii incearca sa retina un oaspete asa de bun de exploatat, dar nu reusesc. Nici un alienist nu i-a putut defini boala: unul vorbea de sindrom psiho astenic, altul de dublarea personalitatii, al treilea de alienatie morala; cei mai multi declara ca sufera de tulburari multiple si asa de inradacinate, incat nu permit decat un simulacru de tratament, la intamplare. Dupa ce sta intr-unul din aceste aziluri trei sau patru luni, vrea sa fie dus in altul — in cel adevarat — si devine asa de furios, incat toti sunt siliti sa-i faca pe plac. Cand l-am cunoscut, era acolo de putin timp. si ori de cate ori veneam sa-l caut pe poetul meu, il gaseam si pe el. incepu sa-mi vorbeasca: aflai astfel, putin de la el si putin de la medici, toata povestea sa. Conversatia lui era foarte ciudata: trecea de la o discutie paradoxala, dar adeseori inteligenta, la iesiri de o vulgaritate mai rea decat josnica: bestiala. Parea ca reuneste in el un Asmodeu cu violenta lui cinica si un Caliban, cu oarba lui grosolanie de bruta. Dar langa mine sedea cu placere. Am avut intotdeauna puterea de a potoli pe cei furiosi si de a imblanzi pe nebuni, intr-o zi, dupa ce vorbisem mai mult ca de obicei, se urca in camera sa — locuia singur intr-o vila intreaga, in parcul stabilimentului — si-mi dadu in pastrare o legatura de matase verde. — Citeste, imi zise el, aceste file, pe care le-am salvat la ultima debarcare. Sunt aici cateva resturi din vechiul Gog. De acum a sosit ziua in care rasare mai mult decat un soare si cedez cu maximum de pierdere zdrentele noptii. Gasii, in adevar, sub matase, un pachet mare cu foi volante, scrise cu cerneala verde, cu o caligrafie stangace si greoaie de copil. Le citii pe toate, cateodata cu un zambet, cateodata cu dezgust, altadata cu oroare, dar totdeauna, marturisesc, cu multa curiozitate. Erau insemnari imprastiate, pagini de jurnal vechi, fragmente de amintiri, amestecate fara ordine, fara date precise, aruncate intr-o englezeasca oarecare, dar destul de usor de descifrat. Nu m-am putut intoarce la vila nebunilor decat dupa multe zile. Cautai pe Gog, spre a-i inapoia manuscrisul. Mi se spuse ca plecase, dupa un acces teribil si ca nu lasase nici o vorba pentru mine. Scrisei la casa de sanatate unde se refugiase, dar nu primii raspuns. Au trecut aproape doi ani si nu mai stiu daca Gog a murit sau daca mai traieste inca. Presupun, si mi se pare cu drept cuvant, ca-mi lasase cu intentie aceste foi si aceasta a fost si parerea prietenilor mei pe care i-am consultat. De aceea, m-am hotarat sa le traduc — exceptand cinci sau sase prea respingatoare - si sa le tiparesc. 2 Nu este vorba, dupa cum se va vedea, de o carte de memorii si inca mai putin de o opera de arta. Dar mi se pare ca e un document ciudat si simptomatic: inspaimantator poate, dar de oarecare valoare pentru studiul omului si al secolului nostru si, ca document — si nu cu alt scop — public acest sir de note, cu speranta ca cineva, gandindu-se bine, va recunoaste utilitatea "abuzului meu de incredere". Sper ca nu e nevoie sa adaug ca in nici un caz eu nu pot aproba sentimentele si parerile lui Gog si ale personajelor sale. Toata fiinta mea — care de acum inainte s-a reinnoit prin intoarcerea la Adevar — nu poate decat sa simta oroare de tot ceea ce crede, spune sau face Gog. Cine cunoaste cartile mele, mai ales pe cele din urma, isi va da seama ca nu poate fi nimic comun intre mine si Gog. Dar in acest semisalbatic cinic, sadic, maniac, hiperbolic, am vazut un fel de simbol al civilizatiei cosmopolite, false si bestiale — dupa mine — si-l infatisez cititorilor de azi cu aceeasi intentie cu care spartanii aratau fiilor lor un ilot beat mort. Desigur ca foarte multi, in vremea noastra, seamana, in realitate, cu Gog. Dar Gog e, dupa parerea mea, un exemplu deosebit de instructiv si revoltator, pentru doua motive. Primul: ca averea i-a permis sa faca, fara pedeapsa, multe extravagante, stupide sau criminale, pe care multi din semenii sai trebuie sa se multumeasca sa le doreasca in vis. Al doilea: ca sinceritatea sa de om primitiv il indeamna sa marturiseasca fara rusine inchipuirile cele mai revoltatoare, pana si pe acelea pe care ceilalti le ascund si nu indraznesc sa si le spuna nici lor insile. Gog este, intr-un cuvant, un monstru - si prin aceasta el oglindeste, exagerand, unele tendinte moderne. Dar tocmai aceasta exagerare foloseste scopului pe care mi-l propun, publicand fragmentele jurnalului sau, pentru ca se observa mai bine in aceasta exagerare grotesca maladiile secrete (spirituale) de care sufera civilizatia actuala. si n-as fi publicat aceste foi, daca n-as fi crezut ca fac o opera utila pentru cei care le vor citi. instiintez, in sfarsit, ca am tradus exact proza grabita si fara podoabe a lui Gog, fara sa adaug ceva, fara sa suprim sau s-o infrumusetez. Nu e vina mea deci, daca aceasta carte nu-i un model de stil. Ordinea in care sunt asezate capitolele este aproximativa si intamplatoare — aproape cu siguranta inexacta. Dar n-am putut face altfel. Gog insemna, de obicei, locul, ziua si luna, nu si anul si a trebuit sa ma multumesc cu o cronologie pur ipotetica. Aceasta e o foarte mica libertate, in comparatie cu aceea, mult mai mare, pe care mi-am luat-o: sa fac sa servesc raul lui Gog pentru binele tuturor. G.P. | index 'pageview'); 